open-index/open-wikipedia-markdown huggingface dataset:
Elmar Klos

**Elmar Klos** (* 26. január 1910, Brno – †  19. júl 1993, Praha) bol český filmový režisér, scenárista, dramaturg, pedagóg a filmový manažér. Vytvoril výraznú tvorivú dvojicu s Jánom Kadárom.

## Životopis
Začínal ešte v pionierskej ére nemého filmu, kde sa postupne zoznámil prakticky so všetkými filmovými profesiami a zahral si aj niekoľko epizódnych roličiek. Od roku 1934 pôsobil v Kudlove u Baťovej reklamnej filmovej firmy *BAT*. Za nacistickej okupácie sa tiež zaslúžil o to, že tu začali pracovať ďalšie významné osobnosti českého filmu, ako bola Hermína Týrlová a Karel Zeman. Po vojne sa stal (spolu s ďalšími ľuďmi) jedným z hlavných organizátorov znárodňovania československého filmu.

### Tvorivé duo Kadár – Klos
Klos sa s Kadárom prvýkrát zišiel v štúdiách *Krátkeho filmu* hneď po vojne, avšak Kadár sa ešte na nejakú dobu vrátil do Bratislavy. S Klosom začal spolupracovať potom, čo ho vyhodili v Bratislave a on sa ho zastal. Prvý film s názvom *Únos* nakrútili v roku 1952. Natočili spolu celkom osem filmov, najväčší úspech a ohlas mal film *[[Obchod na korze]]* z roku 1965, ktorý získal o rok neskôr Oscara za najlepší cudzojazyčný film. Ich 17 rokov trvajúca spolupráce bola prerušená až príchodom normalizácie v roku 1969, lebo Kadár emigroval do USA. Elmar Klos bol politicky perzekvovaný a vyhodený ako z FAMU tak aj z Československého štátneho filmu.

Spoluprácu si medzi sebou rozdelili tak, že Kadár viac jednal s hercami, zatiaľ čo Klos sa staral o výtvarnú, hudobnú časť a strih filmu. Sám Klos opísal spoluprácu: "Jednoducho dvaja hráči sa zišli a dopĺňajú sa v tom, čo vedia, ale aj v tom, čo nevedia. Vedia, kedy sa na partnera môžu spoľahnúť a kedy ho sami musia podoprieť." Na druhej strane Kadárov pomocný režisér Juraj Herz si všímal ich priepastný nesúlad a myslel si, že spolupráca je od Kadára iba gesto vďaky a samotný Klos je pre réžiu filmu zbytočný.

## Filmografia (výber)
* 1952 – *Únos*, s Jánom Kadárom
* 1955 – *Hudba z Marsu*, s J. Kadárom
* 1957 – *Tam na konečné*, s J. Kadárom
* 1958 – *Tři přání*, s J. Kadárom
* 1963 – *Smrt si říká Engelchen*, s J. Kadárom
* 1964 – *Obžalovaný*, s J. Kadárom
* 1965 – *[[Obchod na korze]]*, s J. Kadárom
* 1969 – *Touha zvaná Anada*, s J. Kadárom

## Referencie

## Iné projekty

## Externé odkazy
* 
* 
* 
* www.sms.cz/osoba/elmar_klos

## Zdroj

Kategória:Českí režiséri
Kategória:Českí scenáristi
Kategória:Vyučujúci vysokých škôl v Česku
Kategória:Česko-slovenskí národní umelci
Kategória:Držitelia ceny Krištáľový glóbus
Kategória:Osobnosti z Brna
Kategória:Pochovaní v Prahe
Pont-de-l’Arche

**Pont-de-l’Arche** môže byť:
* francúzska obec, pozri Pont-de-l’Arche (obec)
* francúzsky kantón, pozri Pont-de-l'Arche (kantón)
T-15

**T-15** môže byť:
* pilotovaná vesmírna loď triedy Sojuz T, pozri Sojuz T-15
* prototyp nemecko-českého ľahkého tanku počas druhej svetovej vojny, pozri Škoda T-15
* projekt sovietskeho jadrového torpéda, pozri T-15 (torpédo)
* ruský termonukleárny reaktor typu Tokomak, pozri T-15 (reaktor)
* ťažké bojové vozidlo pechoty na platforme Armata, pozri T-15 (BVP)
Akcia Javor

**Akcia Javor** je pomenovanie spoločného armádneho projektu Česko-Slovenska a Sovietskeho zväzu, ktorého predmetom bolo vybudovanie objektov slúžiacich na uloženie špeciálnych bojových hlavíc (jadrových) sovietskej výroby na území Česko-Slovenska, ktoré by boli v prípade vojnového konfliktu medzi Východom a Západom k dispozícii na použitie česko-slovenskými raketovými vojskami.

15. decembra 1965 podpísali česko-slovenská a sovietska strana prísne tajnú *Dohodu o opatreniach na zvýšenie bojovej pohotovosti raketových vojsk*. V článku I. tejto dohody obidve strany jasne vyhlasujú, že sa rozhodli umiestniť jadrovú muníciu na území Československej socialistickej republiky a za tým účelom vybuduje česko-slovenská strana na základe sovietskych projektov tri špeciálne objekty, do ktorých potom sovietska strana uloží jadrovú muníciu.

Na základe tejto dohody boli potom na území ČSSR v rokoch 1966 až 1969 vybudované tri zvláštne objekty (*Javor 50*, *Javor 51* a *Javor 52*). Posledný objekt bol daný do užívania sovietskej strane na konci roka 1969. Sklady pre jadrovú muníciu boli železobetónové, boli zapustené v zemi a na zničenie takéhoto objektu nepriateľom by bola potrebná jadrová nálož so silou 3 megatony. Objekty mali kompletné zázemie: budovy štábu, bytovky, telocvičňu, garáže a pod. Česko-Slovensko po celú dobu existencie týchto tajných skladov zabezpečovalo bezplatne dodávku elektriny, vody a paliva.

Existencia týchto objektov bola predmetom prísneho utajenia. Za tým účelom bola vypracovaná krycia legenda  – objekty boli podľa oficiálnej verzie spojárske. Celkový počet sovietskych vojakov bol stanovený na 660, okrem toho tu boli tiež občianski pracovníci a rodinní príslušníci. Pri každom objekte bola tiež zabezpečovacia jednotka ČSĽA s 9 vojakmi, ostatné osadenstvo bolo výhradne sovietske. V prípade vojnového konfliktu so Západom by sovietska strana vydávala jadrovú muníciu česko-slovenským raketovým vojskám.

Sovietska armáda tieto objekty využívala až do svojho odchodu z územia Česko-Slovenska v roku 1990, kedy boli odovzdané česko-slovenskej strane. Doteraz nie je preukázané, či boli v týchto skladoch jadrové hlavice skutočne uložené.

V objekte Javor 51 v Brdoch medzi obcami obcami Míšov a Borovno je od roku 2013 otvorené múzeum studenej vojny – *Atom muzeum*, o vznik ktorého sa pričinila skupina dobrovoľných nadšencov združených v *Nadácii železnej opony*.

## Zdroj
* Vojenský historický ústav Praha: Akce Javor

## Externé odkazy
* Historie.cs: Plánování apokalypsy – jaderné zbraně u nás (video dokument)
* Atom muzeum
* Po sovětské armádě zůstal v Brdech podzemní bunkr. Teď je tam muzeum

Kategória:Železná opona
Kategória:Studená vojna
Lionel Barrymore

**Lionel Barrymore** (* 28. apríl 1878, Philadelphia, Pensylvánia, USA – † 15. november 1954, Van Nuys, Kalifornia) bol americký herec a režisér. 

V roku 1931 získal Oscara za mužský herecký výkon v hlavnej úlohe vo filme *A Free Soul*. Už roku 1929 bol na Oscara nominovaný za réžiu snímky *Madame X*. V USA si získal veľkú popularitu tiež vďaka úlohe Henryho Pottera v americkej vianočnej klasike *[[Život je krásný (film, 1946)|Život je krásny]]*. Podporoval Republikánsku stranu. Ide o člena známej umeleckej rodiny do ktorej patrí aj herečka Drew Barrymore (vnučka jeho brata Johna - praneter).

## Iné projekty

## Externé odkazy
* 
* 
* Heslo na Biography.com 
* Nekrológ v New York Times

## Zdroj

 
Kategória:Divadelní herci USA
Kategória:Filmoví herci USA
Kategória:Filmoví režiséri USA
Kategória:Držitelia Oscara za najlepší mužský herecký výkon v hlavnej úlohe
Kategória:Členovia Republikánskej strany (USA)
Kategória:Osobnosti z Philadelphie
Charles Laughton

**Charles Laughton** (* 1. júl 1899, Scarborough, Spojené kráľovstvo – † 15. december 1962, Los Angeles, Kalifornia, USA) bol britský herec, režisér a producent. 

Roku 1933 získal Oscara za mužský herecký výkon v hlavnej úlohe v britskom historickom filme *The Private Life of Henry VIII*. Na Oscara bol nominovaný aj v roku 1936 za výpravný hollywoodský trhák *Mutiny on the Bounty*, kde žiaril po boku Clarka Gable. V závere kariéry, roku 1958 sa dočkal ešte jednej nominácie, za hlavnú úlohu v britskom snímke *Witness for the Prosecution*, detektívnej dráme na motívy románu Agathy Christie, kde jeho partnerkou na plátne bola Marlene Dietrich. Cenená bola tiež jeho kreácia Quasimoda vo filmovej adaptácii románu Chrám Matky Božej v Paríži z roku 1939, alebo Graccha vo filme *Spartacus* z roku 1960. Sám režíroval snímky *The Man on the Eiffel Tower* (1949) a *The Night of the Hunter* (1955). Produkoval tri filmy: *Vessel of Wrath* (1938), *Sidewalks of London* (1938) a *Jamaica Inn* (1939).

## Iné projekty

## Externé odkazy
* 
* 
* Portrét na stránke British Film Institute
* Portrét v britskom denníku Telegraph

## Zdroj

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Britskí filmoví režiséri
Kategória:Držitelia Oscara za najlepší mužský herecký výkon v hlavnej úlohe
Kategória:Naturalizované osobnosti USA
New Radicals

**New Radicals** (štylizované ako **Иew Radicals**) bola americká alternatívna rocková skupina aktívna v rokoch 1997 až 1999. Hlavnou osobnosťou skupiny bol Gregg Alexander, ktorý napísal a produkoval všetky skladby skupiny, a bol tiež jej jediným stálym členom. Skupina v roku 1998 vydala alternatívny album *[[Maybe You’ve Been Brainwashed Too]]*, ktorý bol po hudobnej stránke dosť ovplyvnený rockom a soulom 70. rokov - obsahoval modern rockové skladby a love songy, ktoré boli kritizované v USA.

Skupina je najviac známa vďaka ich debutovému singlu „You Get What You Give“, ktorý dosiahol 1. miesta v hudobných rebríčkoch v Kanade a na Novom Zélande. Jeho text, ktorý v závere uráža celebrity zapríčinil, že nemal veľkú popularitu v médiách.

## Diskografia
### Štúdiové albumy

### Single

## Referencie

## Externé odkazy
*MCA Records/New Radicals - oficiálna webstránka skupiny na MCA Records

## Zdroj

Kategória:Hudobné skupiny z 1997
Kategória:Hudobné skupiny ukončené v roku 1999
Kategória:Rockové hudobné skupiny USA
Kategória:Alternatívnorockové hudobné skupiny USA
Kategória:Hudobné skupiny z Kalifornie
Ray Milland

**Ray Milland**, vlastným menom **Alfred Reginald Jones** (* 3. január 1907, Neath, Spojené kráľovstvo – † 10. marec 1986, Torrance, Kalifornia, USA) bol waleský herec, ktorý sa preslávil v Hollywoode. 

Roku 1945 získal, ako prvý Walesan, Oscara za mužský herecký výkon v hlavnej úlohe vo filme *Ztracený víkend*, kde stvárnil spisovateľa bojujúceho so závislosťou na alkohole. Za túto rolu získal aj cenu na filmovom festivale v Cannes. Hral tiež v Hitchcockovej snímke *Dial M for Murder* (1954) či v romantickom filme *Love Story* (1970). V neskorej fáze svojej kariéry tvoril hlavne v televízii, populárnym sa stal vďaka sitkomu *The Ray Milland Show* (pôvodný názov bol *Meet Mr. McNutley*) aj vďaka detektívnemu seriálu *Markham*.

## Iné projekty

## Externé odkazy
* 
* 
* Portrét na Find a grave
* Heslo v encyklopédii Britannica

## Zdroj

Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Waleskí televízni herci
Kategória:Waleskí filmoví herci
Kritodamos z Kleitoru

**Kritodamos** (*Kritodamos*) bol olympijský víťaz v boxe dorastencov v roku 376 pred Kr.

Kritodamos, syn Licha z Kleitoru, zvíťazil v boxe dorastencov na 101. olympijských hrách v roku 376 pred Kr. V Olympii sa box dorastencov zaradil do programu na 41. hrách v roku 616 pred Kr. a prvý víťaz tejto disciplíny bol Filótas zo Sybaridy. V starovekom Grécku mal box (pygmé) voľnejšie pravidlá. Dovoľovalo sa takmer všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.

Staroveký cestovateľ a spisovateľ Pausanias zaznamenal, že socha Kritodama stála v posvätnom okrsku olympijskej *Altidy*. Jej autorom bol sochársky majster Kleón. Podstavec Kritodamovej sochy i s nápisom a menom sochára objavili v juhovýchodnom rohu Altidy. Datujú ho do prvej polovice 4. stor. pred Kr.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Panamerické majstrovstvá vo futsale 1990

**Panamerické majstrovstvá vo futsale 1990** boli v poradí 3. panamerické majstrovstvá vo futsale AMF, ktoré organizovala Panamerická futsalová konfederácia (CPFS). Konali sa v dňoch od 25. septembra2. októbra 1990 v Bogote, v Kolumbii, za účasti 9 tímov. Nováčikom turnaja bola trojica družstiev: Kostarika, Portoriko a Venezuela. Zápasy sa hrali v aréne Coliseo Cubierto El Campín. Titul získala , ktorá zvíťazila v štvorčlennej finálovej skupine pred  a . 

Pôvodne mali byť tieto majstrovstvá kvalifikáciou panamerických družstiev na Majstrovstvá sveta 1991, ktoré organizovalo Taliansko. Kvalifikovať sa malo prvých 6 družstiev.
 
## Aréna

## Výsledky
### Základné skupiny

#### Skupina A

#### Skupina B

### Finálová fáza

## Konečné poradie

## Referencie

## Externé odkazy
* Oficiálna stránka Panamerickej futsalovej konfederácie 
* Oficiálna stránka Kolumbijskej futsalovej federácie  

## Zdroje
* Panamerické majstrovstvá 1990 na stránke rsssf.com 
* Základná časť Panamerických majstrovstiev 1990 v denníku El Tiempo, *str. 2C* 

Kategória:Futsal v 1990
Kategória:Panamerické majstrovstvá vo futsale
Futsal
Panamerické majstrovstvá vo futsale 1996

**Panamerické majstrovstvá vo futsale 1996** boli v poradí 5. panamerické majstrovstvá vo futsale AMF, ktoré organizovala Panamerická futsalová konfederácia (CPFS). Konali sa v dňoch od 22.29. novembra 1996 v Bogote, v Kolumbii, za účasti 9 tímov. Zápasy sa hrali v aréne Palacio de los Deportes de Bogotá, ktorá má kapacitu 5 000 divákov. Nováčikom turnaja bolo iba družstvo Ekvádoru. Titul získala , ktorá zvíťazila v štvorčlennej finálovej skupine pred obhajcom titulu z  a . 

Pôvodne mali byť tieto majstrovstvá kvalifikáciou panamerických družstiev na Majstrovstvá sveta 1997, ktoré organizovalo Mexiko. Mali sa na ne kvalifikovať 4 najlepšie družstvá. 
 
## Výsledky
### Základné skupiny

#### Skupina A

#### Skupina B
}
|}

} || ||**2**
|- 
|5.
|align=left| 
|4||0||0||4||  || ||**0**
|}

### Finálová fáza

## Konečné poradie

## Referencie

## Externé odkazy
* Oficiálna stránka Panamerickej futsalovej konfederácie 
* Oficiálna stránka Kolumbijskej futsalovej federácie  

## Zdroj
* Panamerické majstrovstvá 1996 na stránke rsssf.com 

Kategória:Futsal v 1996
Kategória:Panamerické majstrovstvá vo futsale
Futsal
Limbická sústava

**Limbická sústava** tvorí prstenec navzájom spojených štruktúr uložených v hĺbkových oblastiach mozgu. Je spojený s ostatnými časťami mozgu a má vzťah k pamäti a rozličným stavom nálady. Limbická sústava je súborom hlboko v mozgu uložených štruktúr, ktorých funkciou je vnímať emócie a odpovedať na ne. Nejde o izolovanú štruktúru, akôr o prstenec navzájom prepojených štruktúr obkružujúcich medzimozog. Spojenie týchto štruktúr je veľmi zložité a často má charakter kľučiek či kruhov. 

## Stavba
Limbická sústava sa skladá z týchto štruktúr:
* **mandľovité teleso** *(corpus amygdaloideum)* - jadro mandľovitého tvaru so vzťahom k pocitom strachu a k agresívnemu správaniu 
* **hippocampus** - táto štruktúra sa zúčastňuje na učení a zapamätávaní
* **predné jadrá lôžka** *(nuclei anteriores thalami)* - sú v prednej časti lôžka a ich úlohou je kontrolovať inštinkty 
* **opaskový závit** *(gyrus cinguli)*- spája limbickú sústavu s mozgovou kôrou, ktorá zabezpečuje vedomé myslenie
* **podlôžko** *(hypothalamus)* - reguluje vnútorné prostredie organizmu vrátane krvného tlaku, srdcovej akcie a hormonálnych hladín; limbická sústava vypracúva odpovede tela pomocou signálov vysielaných do podlôžka

## Poruchy limbickej sústavy
Pretože limbická sústava ovplyvňuje emócie, náladu a pamäť, poškodenie jeho súčasti sa môže prejaviť v nasledujúcich oblastiach. 

### Wernickeova encefalopatia
Ide o poruchu mozgu, pri ktorej dochádza ku krvácaniu z tenkých vlásočníc v hornej časti mozgového kmeňa a limbickej sústave. Príčinou je dlhodobé pitie alkoholu v spojení s nedostatočnou výživou. Postihnutý javí známky zmätenosti a môže upadnúť do kómy. Aj keď sa stav zlepší, zvyčajne sa pridruží strata pamäti a neschopnosť učiť sa nové fakty.

### Spánková padúcnica
Pri spánkovej padúcnici *(epilepsia temporalis)* sa objavujú záchvaty v spánkovom laloku, v blízkosti limbickej sústavy. Ak je postihnuté mandľovité jadro či hippocampus, pacient uvádza v priebehu záchvatu čuchové vnemy, zmeny nálady a poruchy pamäti.

Kategória:Medicína
Kategória:Anatómia
Liberland

**Slobodná republika Liberland** je mikronárod formálne vyhlásený v apríli 2015 Vítom Jedličkom, členom Strany Slobodných občanov a šéfredaktorom webu Reformy.cz, na ploche cca. 7 kilometrov štvorcových medzi Chorvátskom a Srbskom na západnom brehu Dunaja, blízko obcí Zmajevac (Chorvátsko) a Bački Monoštor (Autonómna oblasť Vojvodina, Srbsko).

## Geografia a právny status
Na niektorých mapách je toto územie označené ako Gornja Siga. Oblasť Siga leží v priestore, kde sa vplyvom pohybu riečneho koryta premenila faktická hranica medzi chorvátskym a srbským brehom Dunaja. V dokumentoch z prelomu 20. a 21. storočia je označovaná ako srbské územné vrecko o rozlohe cca 650 hektárov. Kým Srbsko považuje za medzinárodnú hranicu súčasné koryto Dunaja, Chorvátsko trvá na vymedzení podľa historických hraníc katastrov tunajších obcí, pričom tieto hranice fixujú pôvodnú trasu toku Dunaja a vo väčšine prípadov zasahujú aj na východný breh Dunaja. Oblasť Siga je opačným príkladom, pretože leží na západnom brehu a podľa chorvátskeho výkladu (historické katastrálne hranice) patrí Srbsku, zatiaľ čo podľa srbského poňatia (existujúce koryto rieky) Chorvátsku.

Podľa Jedličku si vďaka hraničnému sporu medzi Chorvátskom a Srbskom túto oblasť pozdĺž západného brehu rieky Dunaja nenárokuje Chorvátsko, Srbsko, ani žiadny iný štát a jedná sa tak podľa neho o *[[terra nullius]]*, čiže krajinu nikoho. Jedlička 13. apríla 2015 v tejto oblasti vyhlásil štát Liberland. Hranicu definoval tak, aby nezasahovala do územia Chorvátska ani Srbska. To isté územie si ale od 1. apríla 2015 nárokuje fiktívny štát Pannonia. Chorvátske ministerstvo zahraničných vecí komentovalo aktivity okolo Liberlandu s tým, že "*virtuálne žarty, akokoľvek sú občas zaujímavé, zostávajú tým, čím sú, teda virtuálnymi žartami a k nim nemáme žiadny oficiálny komentár*."

## Ciele a názory
Mottom Liberlandu je Žiť a nechať žiť. Jedlička uviedol, že "*Cieľom zakladateľov nového štátu je vytvoriť spoločnosť, kde poctiví ľudia môžu prosperovať bez toho, aby im štát znepríjemňoval život zbytočnými zákazmi a daňami.*"  

Liberland hneď v prvých dňoch prenikol aj do zahraničných médií.

## Referencie

## Externé odkazy
* Už plánujeme audienciu u Zemana, hovorí prezident Liberlandu
* Článok na tn.cz
* Článok na humanisti.sk 
* Oficiálne stránky 

## Zdroj

Kategória:Mikronárody
Panamerické majstrovstvá vo futsale 1993

**Panamerické majstrovstvá vo futsale 1993** boli v poradí 4. panamerické majstrovstvá vo futsale AMF, ktoré organizovala Panamerická futsalová konfederácia (CPFS). Konali sa v dňoch od 12.19. mája 1993 v La Paz, v Bolívii, za účasti 8 tímov. Zápasy sa hrali v aréne Coliseo Julio Borelli Viteritto, ktorá má kapacitu 10 000 divákov. Titul obhájila , ktorá zvíťazila v štvorčlennej finálovej skupine pred domácou  a . 

Pôvodne mali byť tieto majstrovstvá kvalifikáciou panamerických družstiev na Majstrovstvá sveta 1994, ktoré organizovala Argentína. Kvalifikovať sa mali najlepšie 4 družstvá.
 
## Výsledky
### Základné skupiny

#### Skupina A
}
| 
|-
|style="text-align: left;"|  
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || ||
|- bgcolor=#CCFFCC
|2. 
|align=left|
|3|| || || ||  || ||
|- 
| - 
|align=left|
|3|| || || ||  || ||
|- 
| -
|align=left|
|3|| || || ||  || ||
|}

#### Skupina B
}
|-
|style="text-align: left;"|  
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || ||**4**
|- 
|3. 
|align=left|
|3||1||0||2||  || +2||**2**
|- 
|4.
|align=left| 
|3||0||0||3||  || ||**0**
|}

### Finálová fáza

## Konečné poradie

## Referencie

## Externé odkazy
* Oficiálna stránka Panamerickej futsalovej konfederácie 
* Oficiálna stránka Bolívijskej futsalovej federácie 

## Zdroj
* Panamerické majstrovstvá 1993 na stránke rsssf.com 

Kategória:Futsal v 1993
Kategória:Panamerické majstrovstvá vo futsale
Futsal
Letisko Vincenza Floria Trapani-Birgi

**Letisko Vincenza Floria Trapani-Birgi** alebo len **Letisko Trapani** (IATA: **TPS**, ICAO: **LICT**) je medzinárodné letisko nachádzajúce sa pri meste Trapani, na talianskom ostrove Sicília.

Letisko bolo sprevádzkované v roku 1960 a bolo pomenované po Vincenzovi Floriovi, známom sicílskom vinárovi a zakladateľovi pretekov Targa Florio.

## Aerolínie a destinácie
### Pravidelné linky

## Zdroj

Kategória:Letiská v Taliansku
Kategória:Letecká doprava v Taliansku
Kategória:Stavby na Sicílii
Kategória:Doprava na Sicílii
Eva Marie Saintová

**Eva Marie Saintová** (* 4. júl 1924, Newark, New Jersey, USA) je americká herečka. 

Svoju kariéru začala v štyridsiatych rokoch 20. storočia v divadle a neskôr hrala v rôznych televíznych seriáloch; od päťdesiatych rokov hrala tiež vo filmoch. Medzi jej najznámejšie úlohy patrí Eve Kendall vo filme *[[Na sever severozápadnou dráhou]]* z roku 1959. Za svoju rolu vo filme *On the Waterfront* z roku 1954 bola ocenená Oscarom za najlepší ženský herecký výkon vo vedľajšej úlohe. Hrala v rade ďalších filmov, medzi ktoré patrí napríklad *All Fall Down* (1961), *The Sandpiper* (1964) alebo *Grand Prix* ( 1966). V roku 1951 sa vydala za režiséra Jeffreyho Haydena.

## Iné projekty

## Externé odkazy
* 
* 

## Zdroj

Kategória:Osobnosti z Newarku (New Jersey)
Kategória:Herečky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Držitelia ceny Emmy
Kategória:Storoční ľudia
Archippos z Mytilény

**Archippos** (*Archippos*) bol olympijský víťaz v boxe v roku 300 pred Kr..

Archippos z Mytilény zvíťazil v Olympii v boxe na 120. hrách v roku 300 pred Kr. Svoje majstrovstvo v tejto disciplíne predviedol aj na ostatných celogéckych hrách, keď si víťazný veniec odniesol i z pýtických, nemejských hier a z isthmických hier. V starovekom Grécku sa víťaz všetkých štyroch hier nazýval *periodonikés* (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili *periodos* (pravidelný obeh).

Box sa stal olympijskou disciplínou na 23. hrách v roku 688 pred Kr. V starovekom Grécku mal box (pygmé) voľnejšie pravidlá a bol tvrdší ako dnešný. Dovoľovalo sa všetko okrem chmatov, držania súpera a úderov na pohlavné orgány. Boxer mal päste ovinuté remencami a zápasil vo vyhradenom priestore. Superi bojovali tak dlho, kým sa zápas pre jedného z nich skončil víťazne.

Staroveký grécky cestovateľ a spisovateľ Pausanias zaznamenal, že Archippos dosiahol svoje celogrécke víťazstvá ako sotva dvadsaťročný. Mytilénčania mu z vďaky za preslávenie ich vlasti dali zhotoviť sochu, ktorú umiestnili v posvätnom okrsku olympijskej *Altidy*. Časť podstavca Archippovej sochy s porušeným nápisom objavili južne od Diovho chrámu. Typ písma ukazuje na prelom štvrtého a tretieho stor. pred Kr.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Evanjelické lýceum v Banskej Štiavnici

**Evanjelické lýceum** v Banskej Štiavnici je dvojposchodová budova postavená v rokoch 1827 - 1830, stojaca na mieste prvej jednoposchodovej budovy kúpenej pre účely evanjelického lýcea už v roku 1688. Pre zastavenie štátnej podpory bolo roku 1919 zatvorené. V registri NKP je ako kultúrna pamiatka pod číslom ÚZPF 2494/1

## Budova
Vystavená v klasicistickom slohu trojpodlažná budova do tvaru L. Plány na jej výstavbu zhotovil František Hauser. O jej výstavbu sa zaslúžil ev. superintendent Ján Szeberíni. Stavba budovy trvala od roku 1827 do roku 1830. Roku 1896 boli na budovu umiesnené pamätné tabule Andejovi Sládkovičovi a Sándorovi Petőfimu, ako významným absolventom lýcea.

## História
* 1587 - vznik vyššej evanjelickej školy, prerušená činnosť na nátlak jezuitov, neskôr fungovala ako nižšie gymnázium
* 1688 - kúpa prvej jednoposchodovej budovy Evanjelického lýcea
* 1777 - povýšenie na úplné gymnázium a následne na dištriktuálne gymnázium s podporou banského dištriktu
* 1830 - dokončenie novej dvojposchodovej budovy, pri príležitosti otvorenia ktorej mal slávnostnú reč 25. júna 1830 Ján Kollár
* 1850 - požiar na Námestí Sv. Trojice pri ktorom škola vyhorela, avšak do roka ju opravili
* 1880 - zriadená prepandia na prípravu učiteľov
* 1908 - prepandia sa oddelila a pokračovala ako evanjelický učiteľský ústav až do roku 1952
* 1919 - ukončenie činnosti z dôvodu zastavenia štátnej podpory

## Významní pedagógovia
* Ján Severini
* Martin Hamaliar
* Daniel Lichard
* Pavol Dobšinský
*Samuel Mikovíni

## Významní absolventi
* Andrej Sládkovič
* Koloman Mikszáth
*Sándor Petőfi
*Ľudovít Matej Šuhajda
*Samuel Ormis
*Dionýz Štúr

## Referencie


## Externé odkazy
* Evanjelické lýceum na Banskastiavnica.sk 
* Banská Štiavnica - mesto svetového dedičstva, Základné a stredné školstvo 


Kategória:Školy v Banskej Štiavnici
Kategória:Zaniknuté školy na Slovensku
Zeatín

**Zeatín** je rastlinný hormón odvodený z purínovej základne nazývanej adenín. Zeatín patrí do rodiny rastlinných rastových hormónov nazývaných cytokiníny a bol objavený v nedozretom kukuričnom jadierku z génu Zea. 

Upevňuje rast postranných púčikov. Po aplikácii na meristrém stimuluje delenie buniek tak, aby produkovali bujnejšie rastliny.

Zeatin a jeho deriváty sú aktívne ingrediencie kokosového mlieka, čo spôsobuje rast rastlín.

Zeatin má niekoľko antistarnúcich účinkov na fibroblast ľudskej kože.

## Referencie

Kategória:Rastlinné hormóny
Karol Rebro

Dr. h. c. prof. JUDr. **Karol Rebro**, DrSc. (* 27. október 1912, Horovce, okres Púchov – † 31. október 2000, Bratislava) bol jedným z najvýznamnejších slovenských univerzitných profesorov v oblasti práva. Bol považovaný za významného znalca dejín štátu a práva, obzvlášť rímskeho práva. Autor známej slovenskej učebnice rímskeho práva. 

## Profesné pôsobenie
Právnické vzdelanie získal na Právnickej fakulte Univerzity Komenského v Bratislave v roku 1935. Po ukončení štúdia pokračoval vo vedeckom bádaní u profesorov Salvatoreho Riccobonu a Giorgia Del Vecchio v Ríme. Popri vedeckom pôsobení sa pripravoval na výkon bežnej súdnej služby, pracoval na Hlavnom súde v Bratislave a v roku 1944 zložil jednotnú sudcovskú a advokátsku skúšku. Zapojil sa do SNP. Po skončení II. svetovej vojny pôsobil vo vedúcich pozíciach Povereníctva SNR. Popri tom už od roku 1936 vyučoval a aktívne sa zúčastňoval na pedagogickom procese na Slovenskej univerzite (vtedajšej Univerzite Komenského). V rokoch 19461947 sa stal dekanom Právnickej fakulty Univerzity Komenského v Bratislave a v rokoch 19491950 bol rektorom tejto Univerzity. Po roku 1951 prestal pôsobiť vo verejných a pedagogických funkciách z politických dôvodov. Istý čas pracoval ako zamestnanec Univerzitnej knižnice. Od roku 1969 sa vrátil vyučovať rímske právo ako riadny profesor a vedúci katedry rímskeho práva.

## Kvalifikačný rast
* 1942 Docent
* 1946 Profesor
* 1960 CSc. 
* 1969 DrSc. 
* 1993 Doctor honoris causa

## Najvýznamnejšie publikácie
* *Rímske právo* (v spoluautorstve s prof. Petrom Blahom, 4. vydania - 1991, 1997, 2002, 2010)
* *Praktické cvičenia z rímskeho práva* (v spoluautorstve s prof. Petrom Blahom, 2 vydania - 1985,1991)
* *Latinské právnické výrazy a výroky* (2 vydania - 1984, 1995)
* *Rímske právo súkromné* (Bratislava: OBZOR, 1980. 278 strán)
* *Urbárska regulácia Márie Terézie a poddanské reformy Jozefa II. na Slovensku* (1959)
* *Juliánova náuka o práve obyčajovom. Kritický príspevok k súčasným teóriám rímskeho práva obyčajového* (1944, skonfiškovaná za účasť v SNP)
* *Konkubinát v práve rímskom od Augusta do Justiniána* (1940) 
* *Dissenz v kauze pri tradícii* (1934)

## Literatúra
GREGOR, Martin. Život a dielo profesora Karola Rebra. In *Acta Facultatis Iuridicae Universitatis Comenianae*, 2019, roč. 38, č. 2, s. 54-73. ISSN 1336-6912.

## Referencie

Kategória:Slovenskí právni romanisti
Kategória:Slovenskí univerzitní profesori
Kategória:Osobnosti z Horoviec (okres Púchov)
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Dekani Právnickej fakulty Univerzity Komenského
Kategória:Rektori Univerzity Komenského v Bratislave
Kategória:Držitelia čestných doktorátov Univerzity Komenského
Abrămuț

**Abrămuț** je obec v Bihárskej župe v Rumunsku. Nachádza sa viac-menej v strede severnej časti župy a skladá sa zo štyroch dedín: Abrămuț (sídlo obce), Crestur, Făncica a Petreu.

## História
V obci Abrămuț, ktorú pramene po prvýkrát spomínajú v roku 1334 ako *Mogosabraam*, sa nachádza barokový kostol reformovanej kresťanskej cirkvi z roku 1643.

## Demografia

## Zdroj

Kategória:Obce v Bihárskej župe v Rumunsku
Aștileu

**Aștileu** je obec v Bihárskej župe v Rumunsku. Skladá sa z štyroch dedín: Aștileu (sídlo obce), Călățea, Chistag a Peștere.

## Demografia

Slováci sa sem dostali v štyridsiatych rokoch minulého storočia v rámci vnútornej kolonizácie z vyššie položených obcí za prácou.

## Turisticky atraktívne lokality
* Grékokatolícky kostol v dedine Aștileu, postavený v roku 1800
* Kúria v Aștileu, postavený v 18. storočí, národná kultúrna pamiatka
* Prírodná rezervácia *Lentila 204 Brusturi - Cornet* ()
* Prírodná rezervácia *Peștera Igrița* ()

## Pozri aj
* Slováci v Rumunsku

## Zdroj

Kategória:Obce v Bihárskej župe v Rumunsku
Kategória:Sídla Slovákov v Rumunsku
C.S.I.: Kriminálka Cyber

***C.S.I.: Cyber*** je americký seriál, v poradí štvrtý zo série CSI (popri *[[C.S.I.: Kriminálka Las Vegas|C.S.I.: Las Vegas]]*, *[[C.S.I.: Kriminálka Miami|C.S.I.: Miami]]* a *[[C.S.I.: Kriminálka New York|C.S.I.: New York]]*). Vysielal sa od 4. marca 2015 do 13. marec 2016 na americkej stanici CBS.

Prvá séria sa začala vysielať 12. júla 2016 na JOJ. Od jesene 2022 bude tento seriál vysielať Markíza KRIMI.

## Dej
Seriál sleduje tím vyšetrovateľov FBI, ktorý vedie špeciálna agentka Avery Ryan (Patricia Arquette), zaoberajúci sa počítačovou kriminalitou.

## Postavy
* Patricia Arquette ako Dr. Avery Ryan
* James Van Der Beek ako Elijah Mundo
* Peter MacNicol ako Simon Sifter *(1. séria)*
* Shad Moss ako Brody Nelson
* Charley Koontz ako Daniel Krumitz
* Hayley Kiyoko ako Raven Ramirez
* Ted Danson ako D.B. Russell *(2. séria)*

## Série a časti

### Crossovery so ''CSI: Las Vegas''

### 1. séria (2015)

### 2. séria (2015-16)

## Zdroj

Kategória:Seriály C.S.I.
Kategória:Kriminálne televízne seriály USA
Kategória:Televízne seriály z roku 2015
Kategória:Televízne seriály CBS
Refraktometria

**Refraktometria** je metóda používaná v analytickej chémii. Zakladá sa na meraní indexu lomu, ktorý nám umožní stanovovať koncentráciu látok v roztoku, ich čistotu prípadne i štruktúru. Metódu uskutočňujeme pomocou refraktometra.

## Index lomu
Index zlomu (*absolútny*) je definovaný ako pomer rýchlosti svetla vo vákuu, ktorá je konštantná a rýchlosti svetla v danom prostredí, ktorá sa mení s optickou hustotou.

**N =** {c \over n}

*Relatívny index* lomu sa vzťahuje sa na rýchlosť svetla vo vzduchu. Rýchlosť svetla vo vákuu je podobná rýchlosti svetla vo vzduchu. N(vzduchu) = 1

So zmenou  rýchlosti svetla pri prechode v danom prostredí sa zmení aj jeho smer. Čím je optická hustota prostredia väčšia tým sa znižuje rýchlosť svetla a zvyšuje lom svetla.

Index lomu je veličina nie absolútna, závisí od 
* teploty (hlavne v kvapalinách a plynov), od tlaku (plyny), od vlnove
* dĺžky použitého svetla, pri meraní indexu lomu vzhľadom na použité žiarenia
Na merianie je možnosť použiť monochromatický zdroj žiarenia alebo polychromatický zdroj žiarenia (refraktometer je vybavený kompenzátorom).  Pri kvalitatívnej analýze prípadne nepresnosti sú kompenzované použitím kalibračnej krivky.
## Meranie indexu lomu
thumb|420x420px|Graf refraktometrického stanovenia
Je založené na meraní tzv. medzného uhla. Dokonalejšie popísanie indexu lomu a i medzného uhla popisuje Snellov zákon. 

Lúč prechádzajúci rovnobežne s rozhraním (alfa = 9°) má medzný uhol lomu β**<sub>m</sub>**, čo je najväčší možný uhol lomu. Za tento uhol sa už lúče nedostanú preto tvorí rozhranie medzi svetlom a tieňom. 

**n<sub>1</sub>= n<sub>2 </sub>. sin(β<sub>m</sub>)<br>

''n<sub>1</sub>= index lomu meranej látky''

''n<sub>2</sub>= index lomu hranola''

''β<sub>m</sub> = medzný uhol, ktorý odčítame na refraktometri''

Index lomu má aditívny charakter. Znamená to že hodnota indexu lomu pre viaczložkové zmesi je daná sumou príspevkov jednotlivých zložiek podľa ich pomerného zastúpenia v zmesi. Pre grafickú závislosť platí:

**n-n0 = k . c*'

*n = nameraný index lomu zmesi*

*n0 = je index lomu rozpúšťadla*

*k = konštanta úmernosti*

*c = koncentrácia''

Táto závislosť sa využíva v kvantitatívnej analýze pri použití metódy kalibračnej krivky.

Kategória:Optika
Joyce Carol Oatesová

**Joyce Carol Oatesová** (* 16. jún 1938, Lockport, New York, USA) je americká spisovateľka, poetka a dramatička.

Za novelu *them* získala roku 1969 National Book Award, na ktorú bola ešte osemkrát nominovaná. Trikrát bola tiež nominovaná na Pulitzerovu cenu, nikdy ju však nezískala. Napísala vyše 80 kníh, niektoré aj pod pseudonymami Rosamond Smith a Lauren Kelly. Jej kniha *Foxfire* bola v roku 1996 sfilmovaná.

## Bibliografia
### Próza

### Krátke prózy

### Pod pseudonymom "Rosamond Smith"
* *Lives of the Twins* (1987)
* *Soul / Mate* (1989)
* *Nemesis* (1990)
* *Snake Eyes* (1992)
* *You Can not Catch Me* (1995)
* *Double Delight* (1997)
* *Starr Bright Will Be With you Soon* (1999)
* *The Barrens* (2001)

### Pod pseudonymom "Lauren Kelly"
* *Take Me, Take Me With You* (2003)
* *The Stolen Heart* (2005)
* *Blood Mask* (2006)

### Dráma
* *Miracle Play* (1974)
* *Three Plays* (1980)
* *Tone Clusters* (1990)
* *In Darkest America* (1991)
* *I Stand Before You Naked* (1991)
* *Twelve Plays* (1991)
* *The Perfectionist and Other Plays* (1995)
* *New Plays* (1998)
* *Dr. Magic: Six One Act Plays* (2004)

### Eseje, memoáre

### Poézia
* *Women In Love and Other Poems* (1968)
* *Anonymous Sins & amp; Other Poems* (1969)
* *Love and Its Derangements* (1970)
* *Angel Fire* (1973)
* *The Fabulous Beasts* (1975)
* *Women Whose Lives Are Food, Men Whose Lives Are Money* (1978)
* *Invisible Woman: New and Selected Poems, 19701982* (1982)
* *The Time Traveler* (1989)
* *Tenderness* (1996)

### Literatúra pre dospievajúce
* *Big Mouth & amp; Ugly Girl* (2002)
* *Small Avalanches and Other Stories* (2003)
* *Freaky Green Eyes* (2003)
* *Sexy* (2005)
* *After the Wreck, I Picked Myself Up, Spread My Wings, and Flew Away* (2006)
* *Two or Three Things I Forgot to Tell You* (2012)

### Literatúra pre deti
* *Come Meet Muffin!* (1998)
* *Where Is Little Reynard?* (2003)
* *Naughty Chérie!* (2008)

## Referencie


## Iné projekty

## Externé odkazy
* Oficiálna stránka 
* Portrét v The Heath Anthology of American Literature

## Zdroj


Kategória:Spisovatelia USA
Kategória:Básnici USA
Kategória:Dramatici USA
Kategória:Absolventi Syracuse University
Kategória:Členovia American Philosophical Society
Kategória:Osobnosti z Lockportu (New York)
Kategória:Mensania
Mars 1969A

**Mars 1969A** alebo **Mars 2M No.521** bola kozmická sonda, po trojročnej pauze ďalší pokus Sovietskeho zväzu o výskum Marsu. Hoci predtým sa tejto krajine nepodaril ani len úspešný prelet okolo planéty, sondu Mars 1969 A navrhli tak, aby sa mohla stať prvou umelou družicou Marsu. K tomu však nedošlo. Sonda havarovala počas 439. sekundy svojho letu s nosnou raketou Proton-K. Tento neúspešný pokus o štart prebehol 27. marca 1969.

## Pozri aj
* Prieskum Marsu kozmickými sondami

## Zdroj

* M-69 No.521 

Kategória:Prieskum Marsu
Kategória:Ruské kozmické sondy
Kategória:Zaniknuté sondy
Kategória:Neúspešné sondy
Kategória:Katastrofy v 1969
Kategória:Kozmonautika v 1969
Majstrovstvá Južnej Ameriky CSFS vo futsale 1992

**Majstrovstvá Južnej Ameriky CSFS vo futsale 1996** boli v poradí 12. majstrovstvá Južnej Ameriky CSFS vo futsale AMF, ktoré organizovala Juhoamerická futsalová konfederácia (CSFS). Konali sa v dňoch od 19.26. októbra 1992 v Colonia del Sacramento, v departmente Colonia, v Uruguaji, za účasti 7 tímov. Uruguaj bol organizátorom juhoamerického šampionátu štvrtýkrát, predtým hostil turnaj v rokoch 1973, 1976 a 1983, vždy v Montevideu. Turnaj pozostával z jednej sedemčlennej skupiny, v ktorej sa stretol každý s každým, bez následných zápasov play-off. 

Titul po 27 rokoch získal , ktorý zvíťazil pred  a . Strieborná Venezuela získala svoju prvú medailu. Obhajca titul a 11-násobný juhoamerický majster z  prišiel s omladeným družstvom a skončil posledný.
 
## Výsledky

## Konečné poradie

## Referencie

## Externé odkazy
* CSFS na oficiálnej stránke Svetovej futsalovej asociácie (archive.org) 
* Oficiálna stránka Uruguajskej futsalovej federácie  

## Zdroj
* Majstrovstvá Južnej Ameriky 1992 na stránke eltiempo.com 

Kategória:Futsal v 1992
Kategória:Majstrovstvá Južnej Ameriky CSFS vo futsale
Futsal
Letisko Olbia-Costa Smeralda

**Letisko Olbia-Costa Smeralda** (; IATA: **OLB**, ICAO: **LIEO**) je medzinárodné letisko nachádzajúce sa pri meste Olbia, na talianskom ostrove Sardínia. Po letisku v Cagliari je to druhé najvýznamnejšie letisko na ostrove.

## Galéria

Olbia Airport during high season.jpeg
Olbia Costa Smeralda Airport.jpg
Olbia Airport, Sardinia, Italy.jpg
Aeroporto Olbia Costa Smeralda Taxistand.jpg
Olbia Airport 2014-07-23 17.00.42.jpg

## Zdroj

Kategória:Letiská v Taliansku
Kategória:Letecká doprava v Taliansku
Kategória:Doprava na Sardínii
Kategória:Stavby na Sardínii
Wallace Beery

**Wallace Beery** (* 1. apríl 1885, Clay County, Missouri, USA – † 15. apríl 1949, Beverly Hills, Kalifornia) bol americký herec.

Roku 1932 získal Oscara za mužský herecký výkon v hlavnej úlohe vo filme *The Champ*, kde stvárnil rolu boxera zničeného alkoholizmom. Už v roku 1930 bol na Oscara nominovaný za rolu v snímke *The Big House*. K jeho známym filmom patrí tiež *Treasure Island* z roku 1934, kde hral piráta Johna Silvera, či *Viva Villa!*, kde stvárnil rolu Sancho Panza, za ktorú získal cenu pre najlepšieho herca na filmovom festivale v Benátkach v roku 1934.

## Iné projekty

## Externé odkazy
* 
* 
* Heslo v encyklopédii Britannica

## Zdroj

 
Kategória:Herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Osobnosti z Missouri
Patrobios z Antiochie

**Tiberios Klaudios Patrobios** (*Tiberios Klaudios Patrobios*) bol trojnásobný olympijský víťaz v zápasení v prvom storočí.

Patrobios z Antiochie sa stal olympijským víťazom v zápasení na 207. na 208. a na 209. hrách v rokoch 49, 53 a 57. Svoje majstrovstvo v tejto disciplíne predviedol aj na ostatných celogéckych hrách ale i na miestnych súťažiach. Na celogréckych hrách si okrem víťazných vencov z Olympie odniesol i dva alebo tri vence z pýtických dva z nemejských a jeden z isthmických hier. V lokálnych súťažiach zvíťazil na mnohých miestach, medzi nimi v Neapole, Alexandrii, Antiochii, Pergamone, Laodikeii, Sardách, Nikaii, Taviume alebo Ankyre.

V starovekom Grécku sa víťaz všetkých štyroch hier nazýval *periodonikés* (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili *periodos* (pravidelný obeh). Zápasenie (*palé*) sa podobalo nášmu „*grécko-rímskemu"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
         
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Aușeu

**Aușeu** () je obec v Bihárskej župe v Rumunsku. Nachádza sa na západe strednej časti župy a pozostáva z 6 dedín: Aușeu (sídlo obce), Cacuciu Vechi, Codrișoru (), Gheghie, Groš () a Luncșoara ().

## Demografia

Slováci sa sem dostali v rámci vnútornej kolonizácie v štyridsiatych rokoch minulého storočia, kedy sa sťahovali z obcí v horách za prácou do údolí, čiže tunajšia slovenská komunita nie je úplne pôvodná.

## Osobnosti
* Alexandru Roman (* 26. novembra 1826) učiteľ, významný rumunský národný buditeľ

## Turisticky atraktívne lokality
* Drevený kostol svätého Michala archanjela v dedine Gheghie, postavený v osemnástom storočí, národná kultúrna pamiatka
* Drevený kostol svätého Juraja v dedine Luncșoara, postavený v osemnástom storočí, národná kultúrna pamiatka
* Lovecký zámoček „Zichy” v dedine Gheghie, postavený 1860, národná kultúrna pamiatka
* Významné archeologické nálezisko v obci Luncșoara

## Referencie

*

## Pozri aj
* Slováci v Rumunsku
* Groš (dedina)
* Luncșoara

Kategória:Obce v Bihárskej župe v Rumunsku
Kategória:Sídla Slovákov v Rumunsku
Robin Warren

**John Robin Warren** (* 11. jún 1937, Adelaide, Austrália – † 23. júl 2024, Perth, Austrália) bol austrálsky patológ.

V roku 2005 spolu s Barry Marshallom dostal Nobelovu cena za fyziológiu alebo medicínu za objav, že baktéria Helicobacter pylori spôsobuje zápaly žalúdka a peptické vredy. 

Bol ženatý, s manželkou Dr. Winifred Theresou Warrenovou majú päť detí (John, David, Patrick, Andrew a Rebecca).

## Referencie

## Iné projekty

## Externé odkazy
* Robin Warren na nobelprize.org
* Biografia 

## Zdroj

Kategória:Austrálski lekári
Kategória:Patológovia
Kategória:Nositelia Nobelovej ceny za fyziológiu alebo medicínu
Kategória:Austrálski nositelia Nobelovej ceny
Kategória:Osobnosti z Adelaide
Majstrovstvá SEABA v basketbale mužov 2015

**Majstrovstvá SEABA v basketbale mužov 2015** boli v poradí 13. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Singapure v dňoch od 27. apríla1. mája 2015, za účasti 6 tímov. Singapur bol organizátorom šampionátu Juhovýchodnej Ázie mužov prvýkrát, v roku 2004 však hostil turnaj žien. Zápasy sa odohrali v aréne OCBC Arena s kapacitou 3 000 divákov, ktorá je súčasťou športového komplexu Singapore Sports Hub. Predchádzajúci šampión, sa turnaja nezúčastnil. Svoj deviaty titul získali , ktoré vyhrali v šesťčlennej skupine všetky zápasy.

Tieto majstrovstvá zároveň slúžili ako kvalifikácia na Majstrovstvá Ázie 2015, ktoré bude organizovať Čína. Kvalifikovali sa na ne 3 najlepšie družstvá.

## Účastníci

Pozn: Číslo v zátvorke udáva umiestnenie v medzinárodnom rebríčku FIBA k septembru 2014.

## Aréna

## Výsledky

Play-off sa nehralo.

## Konečné poradie

## Referencie

## Externé odkazy
* Webstránka Basketbalovej asociácie Juhovýchodnej Ázie 
* Oficiálna stránka Singapurskej basketbalovej asociácie 

## Zdroje
* Majstrovstvá SEABA 2015 na stránke Basketbalovej asociácie Juhovýchodnej Ázie 
* Majstrovstvá SEABA 2015 na stránke todor66.com 

Kategória:Basketbal v 2015
Muži
Basketbal
Józef Rotblat

Sir **Józef Rotblat** alebo sir **Joseph Rotblat**, KCMG, CBE, FRS (* 4. november 1908, Varšava, Poľské kráľovstvo – † 31. august 2005, Londýn, Spojené kráľovstvo) bol britský fyzik.

V roku 1995 získal Nobelovu cenu za mier. Bol spoluzakladateľom Pugwashských konferencií, ktoré sa snažia o medzinárodné odzbrojenie.

## Referencie


## Iné projekty

## Externé odkazy
* Biografia na Nobelprize.org

## Zdroj

Kategória:Britskí fyzici
Kategória:Britskí nositelia Nobelovej ceny
Kategória:Nositelia Nobelovej ceny za mier
Kategória:Poľskí fyzici
Kategória:Britskí aktivisti
Kategória:Členovia Kráľovskej spoločnosti
Kategória:Absolventi Varšavskej univerzity
Kategória:Osobnosti z Varšavy
Pugwashské konferencie o vede a svetových záležitostiach

thumb|Pugwashské konferencie o vede a svetových záležitostiach
**Pugwashské konferencie o vede a svetových záležitostiach** (anglicky **Pugwash Conferences on Science and World Affairs**) je medzinárodná organizácia, ktorá sa snaží obmedziť vojnové konflikty. Založili ju v roku 1957 Józef Rotblat a Bertrand Russell v kanadskom Pugwashi. 

V roku 1995 získala organizácia spolu s Rotblatom Nobelovu cenu za mier za svoje snahy o nukleárne odzbrojenie.

## Referencie


## Iné projekty

## Externé odkazy
* Biografia na Nobelprize.org

## Zdroj

Kategória:Medzinárodné organizácie
Kategória:Mimovládne organizácie
Kategória:Nositelia Nobelovej ceny za mier
Mario J. Molina

**Mario José Molina-Pasquel Henriquez** (* 19. marec 1943, Mexiko, Mexiko† 7. október 2020, Mexiko) bol mexický chemik, ktorý sa podieľal na odhalení príčin vzniku ozónovej diery.

V roku 1995 získal spoločne s Paulom Crutzenom a Sherwoodom Rowlandom Nobelovu cenu „za prácu na chémii atmosféry, hlavne na spotrebe ozónu“.

V roku 2007 bol zvolený za člena American Philosophical Society.

## Referencie


## Iné projekty

## Externé odkazy
* Oficiálna stránka
* Biografia na stránke Nobelovej nadácie

## Zdroj

Kategória:Osobnosti z Mexika (mesto)
Kategória:Mexickí chemici
Kategória:Nositelia Nobelovej ceny za chémiu
Kategória:Nositelia Presidential Medal of Freedom
Kategória:Absolventi University of California, Berkeley
Kategória:Absolventi Albert-Ludwigs-Universität Freiburg
Kategória:Vyučujúci na Massachusetts Institute of Technology
Kategória:Členovia Pápežskej akadémie vied
Kategória:Členovia United States National Academy of Sciences
Londonbeat

**Londonbeat** je britsko-americká tanečná skupina, ktorá je známa svojími hitmi zo začiatku 90. rokov. Jej členmi sú Jimmy Helms, Jimmy Chambers a Charles Pierre. Ich najväčším hitom je skladba „I’ve Been Thinking About You“, ktorá dosiahla 1. miesto v americkom rebríčku Billboard Hot 100.

## Diskografia

### Štúdiové albumy
* *Speak* (1988)
* *[[In the Blood (album)|In the Blood]]* (1990)
* *[[Harmony (album Londonbeat)|Harmony]]* (1992)
* *Londonbeat* (1994)
* *Back in the Hi-Life* (2003)
* *Gravity* (2004)

## Referencie

## Externé odkazy
* Oficiálna webstránka
* Oficialna Facebook

Kategória:Britské dance hudobné skupiny
Kategória:Hudobné skupiny z 1988
Telestas z Messénie

**Telestas** (*Telestas*) bol olympijský víťaz v boxe dorastencov v roku 340 pred Kr.

Telestas z Messénie zvíťazil v boxe dorastencov na 110. olympijských hrách v roku 340 pred Kr.  V Olympii sa box dorastencov zaradil do programu na 41. hrách v roku 616 pred Kr. V starovekom Grécku mal box (pygmé) voľnejšie pravidlá a bol tvtrdší ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.

Podľa starovekého cestovateľa a spisovateľa Pausania socha Telesta stála v posvätnom okrsku olympijskej *Altidy* pri kovovej soche koňa, ktorú  Olympii venoval Krokón z Eretrie, víťaz jazdeckého preteku. Autorom Telestovej sochy bol sochársky majster Silanión. Keď archeológovia odkryli v Nemei tunelový vchod na štadión, na jednom z kamených blokov sa nachádzal značne poškodený nápis s menom olympionika Telesta.     
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe